1932

Foarfaale 
 25. Februoar: Adolf Hitler wäd düütsken Stoatsburger
 27. Februoar: Ju Tiedskrift Nature moaket aan Artikkel fon James Chadwick eepentelk die deer ju Existenz fon dät Neutron beskrift.
 10. April: Paul von Hindenburg wäd in dän twäide Köärgong mäd 53 % fon do Stämmen wier as düütsken Riekspräsidänt kädden.
 13. April: In ju Weimarer Republik wäide truch Minister Wilhelm Groener do Nazi-Ferbeende SA un SS ferbeeden, man dät Ferbood blift bloot bit in dän Juni gultich.
 15. Juni: Uumdät me in dät striedige Rebät Gran Chaco Foarkuumen fon Äid-Oulje fermoudet, begint twiske Bolivien un Paraguay di Chacokriech.
 17. Juli: Bie dän Altonaer Bloudsundai, een Skjooteräi twiske Kommunisten, Nasjonoalsosjoalisten un do Dreguunere, stierwe aachtien Ljuude un twohundetfieuwuntachentich wäid seerd.
 20. Juli:  Eerst-Bestiegenge fon dän hoochste, suudelke Top fon dän Bierich Waskaran in do Anden fon Peru truch een düütsk-aastriekiske Monskup unner ju Fierenge fon Philipp Borchers. Ieuwenske Borchers roakeden Erwin Schneider, Wilhelm Bernard, Hermann Hoerlin un Erwin Hein dän Top.
 1. September: Die Kolumbioansk-Peruoanske Kriech bräkt uut, uumdät Apstoundiske uut Peru dän Skeed-Ferloop twiske Peru un Kolumbien ätter dän Ferdraach fon Salomón-Lozano nit ounnieme wollene.
 3. Oktober: Die Irak wäd formell uunouhongich, daach behoolde sik do Briten masse Ienfloud.
 26. Oktober: In Nauru wäd foar't fäärme Moal die Angam-Dai fierd, uumdät dät duusendfieuwhunnertste Bäiden fon dät Ailound tou Waareld kumt.
 3. Dezember: Kurt von Schleicher wäd fon Hindenburg as Riekkansler benaamd un kricht dän Apdraach, een näi Präsidioalkabinett tou bielden, ätterdät Franz fon Papen dät uum Koalitsjoonswäigerenge fon SPD un Zentrum nit waikriegen häd.

 Tou Waareld keemen 
 6. Januoar: José Saraiva Martins, Kardinoal fon ju roomsk-kathoolske Säärke
 14. Moai: Richard Estes, US-amerikoansken Moaler
 18. Juni: Rink van der Velde, fräisken Skrieuwer.

 Stuurwen 

Kategorie:20. Jierhunnert